A svéd válogatottban 2001. június 18-án debütált Görögország ellen. A 2008-as Európa-bajnokság All-star csapatába beválasztották, mint legjobb jobbátlövő. Részt vett a 2012-es londoni olimpián, amelyen ezüstérmes lett. A 2015-ös világbajnokság után lemondta a válogatottságot, de később, miután válla rendbe jött, a 2016-os olimpiai kvalifikációs tornára visszatért. A selejtezőt sikerrel vívta meg a svéd válogatott, így Andersson másodszor jutott ki olimpiára. Ott azonban a csoportból nem sikerült továbbjutniuk, összesítésben a 11. helyen végeztek.